Pta-ma neem eie lewe net meer as ’n jaar ná dogter se selfmoordCatelin en Gisela de Witt. Foto: Facebook Gisela de Witt se liggaam is Vrydagoggend deur haar suster in ŉ gastehuis in Pretoria gevind. Sy het haarself glo opgehang. Maroela Media het verlede jaar berig hoe Catelin haarself in die parkie met haar pa se vuurwapen geskiet het. Sy het nie ŉ brief agtergelaat om te verduidelik waarom sy dit gedoen het nie. ŉ Vriendin van Gisela wat versoek het om anoniem te bly, het Donderdag aan Maroela Media gesê Gisela het nooit werklik Catelin se dood verwerk nie. “Sy het baie swaar gekry nadat Catelin dood is. Sy het berading ontvang en het so baie vriende en familie om haar gehad wat haar in die verskriklike moeilike tyd ondersteun het, maar ek dink die pyn was net vir haar te seer.” Gisela het verlede week op haar Facebook-blad geskryf: “Elke dag sonder jou is ’n dag van pyn en verlange sonder jou… Maar elke dag langer is ’n dag nader aan om jou weer te sien. Ek kan nie wag om jou weer te sien en vas te hou in my arms nie, gaan jou dan nooit weer laat gaan nie. See you soon my angel!” Gisela word Vrydag in Midrand begrawe op dieselfde plek waar Catelin begrawe is.